标题：神道书
所谓神道书者，圣贤得而天下治的书。
所谓神道书者，本根与阴阳合，与神明同；[1]即通天之神道，晓无数天下事，圣贤得而天下治的书。语出道教第二圣经《太平经》：「甲部第一又云：“诵吾书，灾害不起，此古贤圣所以候得失之文也。”又云：“书有三等，一曰神道书，二曰核事文，三曰浮华记。神道书者，精一不离，实守本根，与阴阳合，与神同门。核事文者，核事异同，疑误不失。浮华记者，离本已远，错乱不可常用，时时可记，故名浮华记也。”」。[2]一为守本法天之神道书,二为守中效地之核事文,三为守末从文之浮华记。道教神道书乃神所传，于是乃曰：「是以得神道上天者，但能以天耳。夫道耳目所听视，无前无后，无覆冥，无障蔽，洞彻见无数天下事，能听无声之声，能见无形之形。夫作仙道者，当故持天耳目听视，乃能有所见。」[3]一者《太平经》编纂体例的第一部分，亦即其核心内容就是“神道书” 。神道又称天道，语出《易经》“大观在上，顺而巽，中正以观天下。观，盥而不荐，有孚顒若，下观而化也。观天之神道，而四时不忒，圣人以神道设教，而天下服矣”。《太平清领书》中曾多次使用"神道"一词，用来指“神明之道”和“清明之神道”。
「老君曰：内观之道，静神定心，乱想不起，邪妄不侵，周身及物，闭目思寻，表里虚寂，神道微深，外观万境，内察一心，了然明静，静乱俱息，念念相系，深根宁极，湛然常住，窈冥难测，忧患永消，是非莫识。」[4]《太平经》指出：“然则精学之士，务存神道，习用其书，守得其根。根之本宗，三一为主。一以化三，左无上，右玄老，中太上。太上统和，无上摄阳，玄老总阴。阴合地，阳合天，和均人。人、天及地，号为三才。各有五德、五纂伦分。脩事毕，三才後後，当作後一。得一者生，失一者死，能遵上古之道，则到太平之辰，故曰三老相应。”[5]“三一”包含相互关联的两方面内容，一指精、气、神三者混一得长生，一指君、臣、民三者合一致太平，这是《太平经》提出的内圣外王。这里的"一以化三" ，就是指的元气化为三气。三气是指"一气为天,一气为地,一气为人" 。[6]
道书、天经、圣经与神道书的关系
神道书又简称“神书”[7]、“道书”或曰“天经”“天书”。古代帝王封禅，皆于道坛授予天书、符箓。至宋朝，正月三日天书降日为天庆节。「一曰天书，八会是也；二曰神书，云篆是也。」[8]「校而论之，八会之书，是书之至真，建文章之祖也。」[9]「今小之道书，以为天经也；拘校上古、中古、下古圣人之辞，以为圣经也；拘校上古、中古、下古大德之辞，以为德经也；拘校上古、中古、下古贤明之辞，以为贤经也……所言拘校上古、中古、下古道书者，假令众贤共读视古今诸道文也，如卷得一善字，如得一善诀事，便记书出之，一卷得一善，十卷得十善，百卷得百善，千卷得千善，万卷得万善，亿卷得亿善，善字善诀事，卷得十善也，此十亿善字；如卷得百善也，此百亿善字矣。书而记之，聚于一间处，众贤共视古今文章，竟都录出之，以类聚之，各从其家，去中复重，因次其要文字而编之，即已究竟，深知古今天地人万物之精意矣。因以为文，成天经矣。」[10]可谓，神道书的地位实则比圣经要高。《易‧系辞下》：「《易》之为书也，广大悉备：有天道焉，有人道焉，有地道焉。」「老君《道德经》，乃是大乘部摄正当三辅之经，未入三洞之教。」[11]「《道德经》者乃天地之至妙，有天道焉，有人道焉，有神道焉，大无不包，细无不入，宜遵之焉。」[12]
「人者，正谓帝王一人也，上德易觉知行道书之人也。据瑞应文，不疑天道也，深得其意，则寿矣。」[13]《皇灵》上载延年避灾之事及符文，乃道书也。[14]「宪家世述道书，推求先圣往贤之所撰集，不可穷尽，千室不能藏，万乘不能载，犹有漏逸。或言浮诞，非政教所同，经文史官记事，故略而不取，盖偏国殊方，并不在录。」[15]储光义诗云：“名岳征仙事，清都访道书”。[16]刘长卿有诗：“道书堆玉案，仙帔叠青霞。”[17]唐宋以降，道教神道书录于《道藏》 中。
道教神道书
道教分道经、符祝、仙丹三脉。汉唐时期，道教神道书以《黄帝》《老子》为旨，以《大易》、《老子》、《庄子》为宗，辅以道经符箓禁呪，图谶秘纬，阴阳五行，风角星算，辟谷导引之法，另有飞炼金丹之术。元始天尊，常存不灭。每至天地初开，或在玉京之上，或在穷桑之野，授以秘道，谓之开劫度人。所度皆诸天仙上品，有太上老君、太上丈人、天真皇人五方天帝及诸仙官，转共承受，世人莫之豫也。道经亦与天尊常在不灭。天地不坏，则蕴而莫传，劫运若开，其文自见。天尊之开劫也，乃命天真皇人，改啭天音而辨析之。自天真以下，至于诸仙，辗转节级，以次相授。诸仙得之，始授世人。然以天尊经历年载，始一开劫，受法之人，得而宝秘，亦有年限，方始传授。上品则年久，下品则年近。故今授道者，经四十九年，始得授人。推其大旨，盖亦归于仁爱清静，积而修习，渐致长生，自然神化，或白日登仙，与道合体。其受道之法，初受《五千文箓》，次受《三洞箓》，次受《洞玄箓》，次受《上清箓》。箓皆素书，纪诸天曹官属佐吏之名有多少，又有诸符，错在其间，文章诡怪，世所不识。受者必先洁斋，然后赍金环一，并诸贽币，以见于师。师受其贽，以箓授之，仍剖金环，各持其半，云以为约。弟子得箓，缄而佩之。[18]
道经中以三洞为尊，三洞通天之神道，为万法之本。洞真、洞玄、洞神的仙阶依次递减。三洞皆元始天尊所传。「第一洞真为大乘，第二洞玄为中乘，第三洞神为小乘。从三洞总成七部者，洞真、洞玄、洞神，太玄、太平、太清为辅经。太玄辅洞真，太平辅洞玄，太清辅洞神。三辅合成三十六部，正一盟威通贯总成七部，故曰三洞尊文、七部玄教。又从七部泛开三十六部。其三十六部者，第一本文，第二神符，第三玉诀，第四灵图，第五谱录，第六戒律，第七威仪，第八方法，第九众术，第十传记，第十一赞诵，第十二表奏」。[11]
「《道门大论》云：三洞者，洞言通也。通玄达妙，其统有三，故云三洞。第一《洞真》，第二《洞玄》，第三《洞神》。乃三景之玄旨，八会之灵章，凤篆龙书，金编玉字，修服者因兹入悟，研习者得以还源。故《玉经隐注》云：三洞经符，道之纲纪。《本际经》云：若有经文，具十二部，应三洞者，是名正法。《洞真》以不杂为义，《洞玄》以不滞为名，《洞神》以不测为用。故洞言通也。三洞上下，玄义相通。《洞真》者，灵秘不杂，故得名真。《洞玄》者，生天立地，功用不滞，故得名玄。《洞神》者，召制鬼神，其功不测，故得名神。此三法皆能通凡入圣，同契大乘，故得名洞也。然三洞所起，皆有本迹。《洞真》之教，以教主天宝君为迹，以混洞太无元高上玉皇之气为本。《洞玄》之教，以教主灵宝君为迹，以赤混太无元无上玉虚之气为本。洞神之教，以教主神宝君为迹，以冥寂玄通元无上玉虚之气为本也……故初教名洞神神宝。其次智渐精胜，既进中境，故中教名洞玄灵宝。既登上境，智用无滞，故上教名洞真天宝也。通名宝君者，宝是可尊，君是群义，明为群生之所尊仰也。又《洞真法》天宝君住玉清境，《洞玄法》灵宝君住上清境，《洞神法》神宝君住太清境。此为三清妙境，乃三洞之根源，三宝之所立也。」[19]符箓  符箓者，用《河图》、《洛书》符号或云篆天书书写在纸帛等物上用以消灾祈福、厌劾鬼神。《周易·文言传》说：“夫大人者，与天地合其德，与日月合其明，与四时合其序，与鬼神合其吉凶。”后汉书·方士列传》云：「又河南有麴圣卿，善为丹书符，劾厌杀鬼神而使命之。」符本之中有天上天下，一切灵祇名字。天下鬼神无有不伏符箓驱使。[20]神以不测为义，符以符契为名。谓此灵迹，神用无方，利益众生，信如符契。汉代纬书《龙鱼河图》云：“天遣玄女，下降黄帝兵信神符，伏蚩尤，黄帝出车决曰：蚩尤无道。帝讨之，梦西王母遣人以符授之，帝悟，立坛而请,有玄龟衔符从水中出，置之坛中。盖自是始传符策也。”《帝王世纪》云：黄帝讨蚩尤，西王母以符投之。”于是，「蚩尤请风伯、雨师，纵大风雨。黄帝乃下天女曰魃。雨止，遂杀蚩尤。」[21]「符出于老君，皆天文也。老君能通于神明，符皆神明所授。」[22]「有自来符、金光符、太玄符三卷；通天符、五精符、石室符、玉策符、枕中符、小童符、九灵符、六君符、玄都符、黄帝符、少千三十六将军符、延命神符、天水神符、四十九真符、天水符、青龙符、白虎符、朱雀符、玄武符、朱胎符、七机符、九天发兵符、九天符、老经符、七符、大捍厄符、玄子符、武孝经燕君龙虎三囊辟兵符、包元符、沈羲符、禹步符、消灾符、八卦符、监乾符、雷电符、万毕符、八威五胜符、威喜符、巨胜符、采女符、玄精符、玉历符、北台符、阴阳大镇符、枕中符、治百病符十卷、厌怪符十卷、壶公符二十卷；九台符九卷、六甲通灵符十卷、六阴行厨龙胎石室三金五木防终符合五百卷、军火召治符、玉斧符十卷，此皆大符也。其余小小，不可具记。」[23]道教内部又分正一盟威法箓、洞神三皇部法箓、高玄部法箓和升玄部法箓、灵宝部法箓和上清部法箓。[24]祝词道书云：凡道士理发将髻及沐头将散发之时，先叩齿七通，乃祝曰：
“太帝散华，玄归大神。今日元吉，理发沐尘。辟恶除患，长生神仙。毕，乃髻之。竟，又叩齿七通，都毕。此名为太帝散华理发内法。令人终年不病，耳目聪明，头脑不痛。”
凡道士浴身及洗手面之时，先临水叩齿三通，乃祝曰：
“四大开朗，天地为常。玄水澡秽，辟除不祥。双童守门，七灵安房。云津炼灌，万炁混康。内外利贞，保兹黄裳。祝毕，又叩齿三通，乃洗手面。此名为澡秽除凶七房祝法。常能行之者，使人神明血净，辟诸凶气。”[25]
儒教神道书
《易经》曰：「大观在上，顺而巽，中正以观天下。观，盥而不荐，有孚顒若，下观而化也。观天之神道，而四时不忒，圣人以神道设教，而天下服矣。」《易传·系辞》曰：「明于天之道，而察于民之故，是兴神物，以前民用。」「神以知来，知以藏往，其孰能与于此哉？古之聪明睿知神武而不杀者夫！是以明于天之道，而察于民之故，是兴神物，以前民用，圣人以此斋戒，以神明其德夫。」《道德经》云：“推天道以明人事”。「今天师为太平之气出授道德，以兴无上之皇，上有好道德之君，乃下及愚贱小民，其为恩廼洞於六合，洽於八极，无不包裹」。[26]因而诗书礼乐之道也是天下万世的神道之教。「太者，大也；大者，天也，天能覆育万物，其功最大。平者，地也，地平，然能养育万物。经者，常也，天以日月五星为经，地以岳渎山川为泾。」[27]五经亦为神道书。道教儒家共通法天神道。
「天子立辟雍何？所以行礼乐、宣德化也。辟者壁也，像璧圆又以法天；于雍水，侧象教化流行也。辟之为言积也，积天下之道德也」。[28]圣人经典是教导天地、神明、人伦之道的神道书。「神道微妙，寂然不测。人若能豫知事之几微，则能与其神道合会也……言凡物之体，从柔以至刚，凡事之理，从微以至彰，知几之人，既知其始，又知其末，是合于神道，故为万夫所瞻望也。万夫举大略而言。若知几合神，则为天下之主，何直只云万夫而已，此知几其神乎者也。」[29]「圣人之神道设教，观乎天而得之，一阴一阳之谓道，阴阳不测之谓神。天之所以为天也，天何言哉，四时行焉，百物生焉，圣人垂衣裳而天下治，盖取诸乾坤，圣人之所以为神也。」[30]神道儒道理一而已矣。儒道两家神道设教，异曲而同工。「故论说辞序，则《易》统其首；诏策章奏，则《书》发其源；赋颂歌赞，则《诗》立其本；铭诔箴祝，则《礼》总其端；记传盟檄，则《春秋》为根：并穷高以树表，极远以启疆，所以百家腾跃，终入环内者也……经显，圣训也；纬隐，神教也。」[31]圣人经典是教导天地、神明、人伦之道的神道书。孔子曰：“六艺于治一也。礼以节人，乐以发和，书以道事，诗以达意，易以神化，春秋以义。”[32]“故书者、政事之纪也；诗者、中声之所止也；礼者、法之大兮，类之纲纪也。故学至乎礼而止矣。夫是之谓道德之极。礼之敬文也，乐之中和也，诗书之博也，春秋之微也，在天地之间者毕矣。”[33]
神道书类目
儒教道教周易《三皇内经》尚书《洞真经》十二部诗经《洞玄经》十二部周礼、仪礼、礼记《洞神经》十二部春秋左传、春秋公羊传、春秋谷梁传《太清金液天文地理》之经四十六卷论语《洞极经》一百四十卷孝经《道德经》三卷尔雅《太上所说正一经》
孟子其他